Joriy yilning 3 avgust kuni o‘tkazilgan tadbirda Qashqadaryo viloyati Koson tuman IIB HPB profilaktika inspektorlari tomonidan qidiruvda yurgan shaxs qo‘lga olindi. Bu haqda IIV Huquqbuzarliklar profilaktikasi bosh boshqarmasi xabar berdi. Koson tumani IIB tomonidan “Huquqbuzarliklar profilaktikasi kuni” doirasida o‘tkazilgan tadbir davomida, jinoyat ishlari bo‘yicha Mirishkor tuman sudi tomonidan O‘zbekiston Respublikasi JKning 140-moddasi 3-qismi bilan aybdor deb topilib, 2017 yil 25 iyul kunidan buyon qidiruvda bo‘lgan Koson tumani Maydayobu qishlog‘ida yashovchi fuqaro R.O. Chiroqchi tuman hududida ushlandi.